Grajevo istorijos kalendorius

**Grajevo istorijos kalendorius** – su Grajevo (Lenkija) istorija siejamos svarbiausios  datos.

## Kalendorius
### Iki XV a.
* Nuo VIII a. pr. m. e. iki XIX a. šiose vietovėse gyveno lietuviams artima baltų tauta – jotvingiai.
* Apie XV a. šias vietoves pradėjo kolonizuoti mozūrai ir lenkai.
* Nuo 1138 m. iki 1526 m. priklausė Lenkijos karalystės Mazovijos kunigaikštystei.

### 1426-1540 metai
* 1426 m. liepos 22 d. – pirmą kartą paminėta *Graivos* (*Grajwa*) gyvenvietė, kurios pavadinimas tikėtina kilęs nuo Graivų ežero;
* 1434 – kunigaikščiui Boleslavui IV suteikta 60 valakų žemės gyvenvietės apylinkėse;
* 1472 m. lapkričio 23 d. – gyvenvietę nusipirko *Jonas iš Bialovežo*, gyvenvietė pradėta vadinti *Grajw*;
* 1478 m. vasario 8 d. – *Jonas iš Bialovežo* pastatė medinę bažnyčią;
* 1479 m. liepos 14 d. – įkurta Grajevo Švč. Trejybės parapija;
* 1494 m. mieste pradėjo dirbti įvairūs amatininkai. Mieste gyveno 24 šeimos;
* 1527 m. mirė vaikų neturėjęs Mazovijos kunigaikštis Janušas I Senasis, po kurio mirties miestą pradėjo valdyti Lenkijos karaliai.

### 1540-1869 metai
* 1540 m. liepos 12 d. – karalius Žygimantas Senasis suteikė gyvenvietei Magdeburgo teises ir gyvenvietė tapo miestu;
* 1545 – šalia miesto pastatytas pasienį tarp Prūsijos, Lietuvos Didžiosios Kunigaikštystės ir Mazovijos žymintis akmuo, kuris stovi iki šių laikų;
* XVII a. pirmą kartą pradėtas naudoti suslavintas miesto pavadinimas *Grajewo*;
* 1676 m. po Švedų tvano mieste gyveno 35 žmonės;
* 1688 m. pastatyta nauja medinė bažnyčia;
* 1692 m. miestą pradėjo valdyti *Vilčevskių* šeima;
* 1723 m. kilo gaisras, po jo pastatyta nauja medinė bažnyčia;
* 1777 m. mieste buvo 43 namai ir gyveno 258 gyventojai;
* 1794 m. Kosciuškos sukilimo metu šalia miesto įvyko mūšis;
* 1800 m. mieste buvo 23 namai ir 218 gyventojų;
* 1810 m. įkurtos kapinės;
* 1812 m. gruodžio 9 d. mieste pašte buvo apsistojęs Napoleonas;
* 1818 m. pastatyta muilo ir žvakių gamykla;
* 1829 m. per miestą nutiestas grįstas kelias Varšuva-Sankt Peterburgas;
* 1831 m. gegužės 29 d. šalia miesto 1831 m. sukilimo metu įvyko mūšis tarp sukilėlių ir Rusijos kariuomenės;
* 1837 m. pastatyta bažnyčios varpinė;
* 1839 m. miesto kapinėse pastatyta *Vilčevskių* šeimos koplyčia; 
* 1862 m. mieste gyveno 1724 judėjai, 554 katalikai ir 28 protestantai, stovėjo 91 medinis namas ir 7 mūriniai;
* 1863 m. 1863 m. sukilimo metu mieste ir miesto apylinkėse įvyko sukilėlių ir Rusijos kariuomenės kautynės;
* 1864 m. miesto valdytojais tapo *Voičinskių* šeima;
* 1869 m. iš gyvenvietės buvo atimtos miesto teisės ir gyvenvietė tapo kaimu. 

### 1869-1939 metai
* 1873 – per miestą nutiestas geležinkelis Brestas-Karaliaučius;
* 1880 – mieste buvo 176 namai ir 3800 gyventojų;
* 1882 – pastatyta Grajevo Švč. Trejybės bažnyčia;
* 1882-1890 m. pastatytos vyno ir stiklo gamyklos;
* 1894 - pastatytos Rusijos imperijos kariuomenės kareivinės;
* 1895 m. kareivinės pavadintos Grigorijaus Potiomkino vardu;
* 1900 m. įkurtas savanorių ugniagesių padalinys;
* 1914 m. rugsėjo 15 d. Vokietijos imperijos kariuomenė užemė miestą;
* 1918 m. vokiečiai perkelė apskrities centrą iš Ščučino į Grajevą;
* 1918 m. lapkričio 12 d. miestą pradėjo valdyti nepriklausoma Lenkijos respublika;
* 1919 m. vasario 4 d. gyvenvietė atgavo miesto teises;
* 1919 m. įkurta vidurinė mokykla;
* 1919 m. išrinktas pirmasis miesto meras *Wacław Perlitz*;
* 1921 m. rudenį mieste lankėsi Józef Piłsudski;
* 1922 m. pradėjo veikti elektrinė;
* 1925 m. mieste lankėsi Lenkijos prezidentas Stanisław Wojciechowski;
* 1929 m. rugsėjo 26 d. mieste lankėsi Lenkijos prezidentas Ignacy Mościcki;
* 1939 m. mieste gyveno 10,570 gyventojų, iš kurių 3846 žydai. 

### 1939-1945 metai
* 1939 m. rugsėjo 1 d. miestą apšaudė Trečiojo Reicho kariuomenė;
* 1939 m. rugsėjo 6 d. – miestą užėmė Trečiasis Reichas;
* 1939 m. rugsėjo 28 d. – Trečiasis Reichas miestą perdavė Tarybų Sąjungai;
* 1940 m. vasario 10 d. – prasidėjo pirmasis žmonių trėmimas į Sibirą;
* 1940 m. balandžio 13 d. – antrasis žmonių trėmimas;
* 1941 m. birželio 21 d. – trečiasis žmonių trėmimas į Kazachstaną;
* 1941 m. birželio 22 d. – miestą užėmė Trečiasis Reichas;
* 1945  m. sausio 23 d. – miestą užėmė Raudonoji Armija.

### 1945-XXI a.
* 1989 m. birželio 27 d. – įkurta Grajevo Švč. Mergelės Marijos Gelbėtojos parapija;
* 2000 m. balandžio 12 d. - mieste lankėsi Lenkijos prezidentas Aleksander Kwaśniewski;
* 2000 m. spalio 1 d. – pašventinta Grajevo Švč. Mergelės Marijos Gelbėtojos bažnyčia;
* 2003 m. lapkričio 30 d. - pašventinta Grajevo Šv. Tėvo Pijaus parapija; 
* 2007 m. gegužės 17 d. - mieste lankėsi Lenkijos ministras pirmininkas Jaroslavas Kačinskis.

## Literatūra
* na podstawie Kalendarium Grajewa Henryka Modzelewskiego (do roku 1997) 
* Studia i materiały do dziejów powiatu grajewskiego. Pod red. M. Gnatowskiego i H. Majeckiego. Warszawa 1975 
* Grajewo w XX wieku. Tomasz Dudziński, Krzysztof Sychowicz. Grajewo 2005